system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Castelul Corvinilor.
assistant
Castelul Corvinilor, numit și Castelul Huniazilor sau al Hunedoarei, este cetatea medievală a Hunedoarei, unul din cele mai importante monumente de arhitectură gotică din România.

Este considerat unul dintre cele mai frumoase castele din lume, fiind situat în „top 10 destinații de basm din Europa”.

Castelul Hunedoarei este cea mai mare construcție medievală cu dublă funcționalitate (civilă și militară) din România aflată încă „în picioare”.

Istoric 
Castelul a fost ridicat în secolul al XV-lea de Iancu de Hunedoara pe locul unei vechi întărituri, pe o stâncă la picioarele căreia curge pârâul Zlaști. Este o construcție impunătoare, prevăzută cu turnuri, bastioane și un donjon. Castelul a fost restaurat și transformat în muzeu. 
Cetatea a fost una dintre cele mai mari și vestite proprietăți ale lui Iancu de Hunedoara. Construcția a cunoscut în timpul acestuia însemnate transformări, servind atât drept punct strategic întărit, cât și drept reședință feudală. Cu trecerea anilor, diverșii stăpâni ai castelului i-au modificat înfățișarea, îmbogățindu-l cu turnuri, săli și camere de onoare. Galeria și donjonul . Ultimul turn de apărare (turnul „Ne boisa” = Nu te teme), rămase neschimbate de pe timpul lui Ioan de Hunedoara, precum și Turnul Capistrano (după numele lui Ioan de Capistrano, un vestit călugăr franciscan) reprezintă câteva dintre cele mai semnificative părți ale construcției. Mai pot fi amintite Sala Cavalerilor (o mare încăpere de recepții), Turnul buzduganelor, Bastionul alb care servea drept depozit de bucate și Sala Dietei, având medalioane pictate pe pereți (printre ele se găsesc și portretele domnilor Matei Basarab din Țara Românească și Vasile Lupu din Moldova). În aripa castelului numită Matia se mai deslușește destul de vag, o pictură referitoare la legenda cu corbul de la care se zice că își trag numele urmașii lui Ioan de Hunedoara (Corvini). 
În curtea castelului, alături de capela zidită tot în timpul lui Ioan de Hunedoara, se află o fântână adâncă de 30 de metri. Conform legendelor, această fântână ar fi fost săpată de trei prizonieri turci, cărora li s-a promis libertatea dacă vor ajunge la stratul de apă. Dar după 15 ani de trudă, când au terminat fântâna, stăpânii nu s-au ținut de cuvânt. Se spunea că inscripția de pe zidul fântânii înseamnă „Apă ai, inimă n-ai!”.

Localizare 
Accesul la Castelul Corvinilor se poate realiza pe DN7 (E15) până în dreptul localității Sântuhalm, dinspre est sau vest, iar de acolo urmând DJ 687 până în orașul Hunedoara. Intrarea se face dinspre localitatea Sântuhalm urmând bulevardele Traian, Republicii și Libertății. Vezi harta:
Geografic monumentul este situat în centrul județului Hunedoara, în partea sud-vestică a Municipiului Hunedoara, pe ultimele ramificații estice ale munților Poiana Ruscă.

În prezent 
În anul 2014, castelul a fost vizitat de peste 230.000 de turiști. În 2015, Castelul Corvinilor a avut 287.000 de vizitatori, în 2016 a fost vizitat de 300.193 turiști. În 2017, monumentul istoric din Hunedoara a primit vizita a 69.000 de oameni. În 2018, Castelul Corvinilor a înregistrat peste 351.000 de turiști. În anul 2021, castelul a fost vizitat de peste 275.000 de turiști.

Galerie de imagini

Bibliografie 
 Oliver Velescu, Castelul de la Hunedoara, ediția a II-a, Editura Meridiane, București 1968.

Vezi și 
 Castelul Huniade din Timișoara

Note

Legături externe 

 Site-ul castelului
 Site de promovare a Castelului Corvinilor 
 FOTO VIDEO Castelul Corvinilor din Hunedoara, locul nesfârșitelor mistere, 10 august 2013, Daniel Guță, Adevărul
 Imagini de la Castelul Corvinilor 
 Informații și imagini la Historical Text Archive
 Site-ul oficial al Ordinului Cavalerilor de Hunedoara (Asociatie de reconstituire medievala)  
 Muzeul „Castelul Corvinilor” din municipiul Hunedoara 
 FOTOGALERIE Cum a fost „trezit la viață” un castel îngropat în legende înfiorătoare, 11 octombrie 2010, Daniel Guță, Adevărul
 Pe urmele huniazilor, 25 februarie 2008, Georgiana Fefea, Descoperă
 In spatele zidurilor , 29 decembrie 2011, Revista Magazin
 Castelul Corvinilor, de 600 de ani, 25 martie 2010, Monalise Hihn, Jurnalul Național
Povestea neștiută a Castelului Corvinilor. Oamenii care l-au transformat din ruină într-o perlă a Imperiului Austro-Ungar 28 octombrie 2018, Daniel Guță, Adevărul
 Castelul Huniazilor - Turistii straini, filati la castelul lui Iancu, 22 iulie 2004, Eugenia Mihalcea, Jurnalul Național
 22 iulie 2004: Castelul Hunizilor - Catedrala de la tara, 22 iulie 2004, Alex Nedea, Jurnalul Național
 22 iulie 2004: Castelul Huniazilor - Ferrari, la mana motilor, 22 iulie 2004, Andreea Tudorica, Magda Colgiu, Jurnalul Național
 22 iulie 2004: Castelul Huniazilor - Mandrie de otelar, 22 iulie 2004, Alex Nedea, Jurnalul Național
 Cuibul de vulturi al Corvinilor, 2 august 2007, Evenimentul zilei
 Legende
 Legende 

Corvineștilor, Castel
Familia Corvineștilor
Județul Hunedoara
Monumente din România
Familia Huniade
Istoria Ungariei
Monumente istorice din județul Hunedoara